ซิ่งอ๋อง (จู โย่วหยวน)

จู โย่วหยวน (22 กรกฎาคม ค.ศ. 1476 – 13 กรกฎาคม ค.ศ. 1519) เป็นองค์ชายแห่งราชวงศ์หมิงของจีน เป็นพระราชโอรสองค์ที่ 4 ของจักรพรรดิเฉิงฮว่า และเป็นพระราชบิดาของจักรพรรดิเจียจิ้ง

 พระราชประวัติ 

จูโย่วหยวน เป็นพระราชโอรสองค์ที่ 4 ในจักรพรรดิเฉิงฮว่า ประสูติแต่พระนางเช่ากุ้ยเฟย โดยพระราชโอรสโตองค์แรกและองค์ที่สองของจักรพรรดิต่างสิ้นพระชนม์ตั้งแต่ยังทรงพระเยาว์ 

จึงเหลือเพียงพระองค์กับองค์ชายจู โหยวถัง (จักรพรรดิหงจื้อ) ซึ่งเป็นพระราชโอรสองค์ที่สาม

ปี ค.ศ. 1487 ต่อมาองค์ชายสามจึงได้เสด็จขึ้นครองราชย์ต่อจากจักรพรรดิเฉิงฮว่า 

พระองค์จึงได้รับการสถาปนาเป็นซิ่งอ๋อง (興王) ในปี ค.ศ. 1492 พระองค์จึงได้อภิเษกสมรสกับพระชายาสกุลเจียง บุตรสาวขององครักษ์ 

และตั้งแต่ปี ค.ศ. 1494 จึงได้สร้างพระตำหนักที่อ่านลู่ ใกล้กับจงเซียงซึ่งปัจจุบันเป็นส่วนหนึ่งของจิงเหมินในมณฑลหูเป่ย พระองค์เป็นที่รู้จักในด้านการศึกษาและความรอบรู้ทางวัฒนธรรม

วันที่ 13 กรกฎาคม ค.ศ. 1519 พระองค์ได้เสด็จสิ้นพระชนม์ลง ทำให้องค์ชายจูโฮ่วชงจึงดำรงพระยศซิ่งอ๋องต่อจากพระองค์ในที่สุด โดยทรงมีพระสมัญญานามว่า ซิ่งเซียนอ๋อง (興獻王) โดยมีพิธีฝังพระศพไว้ที่ภูเขาซ่งหลิน จงเซียง

 หลังสิ้นพระชนม์ 
ปี ค.ศ. 1521 จักรพรรดิเจิ้งเต๋อพระราชโอรสในจักรพรรดิหงจื้อ เสด็จโดยไม่มีรัชทายาท ส่งผลให้องค์ชายจูโห่วชง ซึ่งเป็นพระญาติสนิทของจักรพรรดิ ได้ขึ้นเสด็จครองราชย์เป็นจักรพรรดิเจียจิ้ง 

หลังจากนั้นไม่นานก็เกิดข้อพิพาททางการเมืองครั้งใหญ่ระหว่างจักรพรรดิองค์ใหม่กับข้าราชบริพาร นำโดยหยางถิงเหอ ราชเลขาใหญ่ เป็นเวลาสามปีที่เกิดความขัดแย้ง ซึ่งเหตุผลมาจากการสิ้นพระชนม์ของพระองค์

ปี ค.ศ. 1522 จักรพรรดิเจียจิ้งได้สถาปนาพระอิสริยยศเป็น "จักรพรรดิซิงเซียน" แด่พระองค์เป็นครั้งแรก 

ปี ค.ศ. 1524 จักรพรรดิได้สถาปนาพระอิสริยยศเป็น "จักรพรรดิเปิ่นเซิ่งหวงเกา กงมู่เซียน" จักรพรรดิทรงสร้างพระอารามกวนเต๋อเพื่อสักการะบูชา และให้จัดเครื่องถวายเช่นเดียวกับจักรพรรดิองค์อื่นๆในศาลบรรพบุรุษ

ปี ค.ศ. 1528 สุสานของพระองค์ได้รับการเปลี่ยนชื่อเป็นสุสานเซียนหลิง รวมทั้งสถาปนาพระอิสริยยศให้สูงขึ้นเป็น "จักรพรรดิกงรุ่ยหยวนเหริน ควนมู่ ฉวนเซิงเซียน"  

ปี ค.ศ. 1538 จึงทรงสถาปนาเป็น "จักรพรรดิจื้อเทียน โส่วเต้า หงเต๋อ หยวนเหริน กวนมู่ ชุนเชิ่ง กงเจี้ยน จินเหวินเซียน" พระอารามนามว่ารุ่ยจง และทรงสั่งวางป้ายดวงพระวิญญาณของพระองค์ไว้ในศาลบรรพบุรุษจักรพรรดิเหนือ ป้ายดวงพระวิญญาณของจักรพรรดิเจิ้งเต๋อ

จนในรัชสมัยจักรพรรดิว่านลี่และจักรพรรดิเทียนฉี่รัฐบาลต่างยื่นเรื่องขอร้องให้นำป้ายดวงพระวิญญาณของพระองค์ออกจากศาลบรรพบุรุษหลักและให้ทรงย้ายไปไว้ในห้องที่เล็กกว่า แต่จักรพรรดิก็ทรงปฏิเสธในที่สุด

 พระบรมวงศานุวงศ์ 

จักรพรรดินีฉือเซี่ยวเซี่ยน (慈孝獻皇后) ประสูติในสกุลเจียง (蔣氏; สวรรคต 1538)
องค์ชายจูโฮ่วซี (朱厚熙) เจ้าชายฮวยแห่งเยว่ (岳懷王; 7 กรกฎาคม ค.ศ. 1500 – 12 กรกฎาคม ค.ศ. 1500) พระราชโอรสองค์แรก
องค์หญิงฉางหนิง (長寧公主; 26 พฤศจิกายน ค.ศ. 1501 – 16 เมษายน ค.ศ. 1504) พระราชธิดาองค์แรก
องค์ชายจูโฮ่วชง (朱厚熜) จักรพรรดิเจียจิ้ง (嘉靖帝; 16 กันยายน ค.ศ. 1507 – 23 มกราคม ค.ศ. 1567) พระราชโอรสองค์ที่สอง
องค์หญิงหย่งชุ่น (永淳公主; 2 ตุลาคม ค.ศ. 1511 – ค.ศ. 1540) พระธิดาองค์ที่สี่;  ตามบันทึกของว่านหลี่ เย่หั่ว เปียน (萬曆野獲編) องค์หญิงเป็นพระราชธิดาขององค์ชายเซียนแห่งซิง แต่ประวัติศาสตร์หมิงบันทึกพระองค์ผิดพลาดว่าเป็นพระราชธิดาของจักรพรรดิหงจื้อ
อภิเษกสมรสกับเซี่ยจ้าว (謝詔; 1512–1567) ในปี 1527 และมีบุตร (บุตรชายหนึ่งคน)
พระชายาเหวินจิงซู่ (溫靜淑妃) ประสูติในสกุลหวัง(王氏; สวรรคต 1532)
องค์หญิงชานฮวา (善化公主; 21 กรกฎาคม ค.ศ. 1503 – 15 พฤษภาคม ค.ศ. 1512) พระราชธิดาคนที่สอง
พระชายาไม่ทราบพระนาม
องค์หญิงหย่งฟู่ (永福公主; 20 พฤษภาคม ค.ศ. 1506 – 20 มิถุนายน ค.ศ. 1525) พระราชธิดาองค์ที่ 3; ตามบันทึกของว่านหลี่ เย่หั่ว เปียน (萬曆野獲編) และตามบันทึกซื่อจง ซื่อลู่พระนางเป็นพระราชธิดาของพระองค์แต่ประวัติศาสตร์หมิงบันทึกผิดพลาดว่าเป็นพระราชธิดาของจักรพรรดิหงจื้อ
อภิเษกสมรสกับอู๋จิงเหอ (鄔景和; 1508–1568) ในปี 1523

 หมายเหตุ 

 อ้างอิง 

 บรรณานุกรม